Document ID: 31997R1597

KOMMISSIONENS FORORDNING (EF) Nr. 1597/97 af 30. juli 1997 om ændring af forordning (EØF) nr. 584/92 om gennemførelsesbestemmelser for anvendelse i sektoren for mælk og mejeriprodukter af den ordning, der er fastsat i de Europaaftaler, som Fællesskabet har indgået med Republikken Polen, Republikken Ungarn, Den Tjekkiske Republik og Den Slovakiske Republik
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3491/93 af 13. december 1993 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side (1), særlig artikel 1,
under henvisning til Rådets forordning (EF) nr. 3492/93 af 13. december 1993 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Polen på den anden side (2), særlig artikel 1,
under henvisning til Rådets forordning (EF) nr. 3296/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side (3), særlig artikel 1,
under henvisning til Rådets forordning (EF) nr. 3297/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side, og Den Slovakiske Republik på den anden side (4), særlig artikel 1,
under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om en autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (5), senest ændret ved forordning (EF) nr. 1595/97 (6), særlig artikel 8, og
ud fra følgende betragtninger:
I forordning (EF) nr. 3066/95 er der fastsat midlertidige autonome tilpasninger af de landbrugsindrømmelser, som omhandles i Europaaftalerne mellem De Europæiske Fællesskaber og deres medlemsstater på den ene side og henholdsvis Republikken Polen, Republikken Ungarn, Den Tjekkiske Republik og Den Slovakiske Republik på den anden side, for perioden fra den 1. januar 1996 til tillægsprotokollernes ikrafttrædelsestidspunkt; gyldighedsperioden for disse foranstaltninger er ved Rådets forordning (EF) nr. 2490/96 (7) blevet forlænget indtil den 31. december 1997; af hensyn til de procedurebestemte frister kan tillægsprotokollerne til Europaaftalerne, som er færdigforhandlet, ikke træde i kraft den 1. juli 1997; derfor er forordning (EF) nr. 3066/95 blevet ændret ved forordning (EF) nr. 1595/97 for at fremskynde anvendelsen af forhandlingsresultaterne for landbrugssektoren;
Kommissionens forordning (EØF) nr. 584/92 (8), senest ændret ved forordning (EF) nr. 1115/97 (9), indeholder gennemførelsesbestemmelser for anvendelse i sektoren for mælk og mejeriprodukter af den ordning, der er fastsat i ovennævnte aftaler, forordningen bør ændres for at tage hensyn til ændringen af de foranstaltninger vedrørende mejeriprodukter, der er fastsat ved forordning (EF) nr. 3066/95;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EØF) nr. 584/92 foretages følgende ændringer:
1) Artikel 2 affattes således:
»Artikel 2
Fra 1. juli 1997 fordeles de i bilag I omhandlede mængder i perioden således:
- 25 % i perioden fra 1. juli til 30. september
- 25 % i perioden fra 1. oktober til 31. december
- 25 % i perioden fra 1. januar til 31. marts
- 25 % i perioden fra 1. april til 30. juni.«
2) Bilag I affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. juli 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juli 1997.

Labels: 3
17
18
15